# A projekt beállításai

- A Beállítások párbeszédablak
  - A nyelv megváltoztatása
  - A szövegdarabolás megváltoztatása
  - A könyvtárszerkezet megváltoztatása
- A projekt beállításainak folyamat közbeni megváltoztatása

# A Beállítások párbeszédablak

Ebben a párbeszédablakban módosíthatók a projektmappák és a nyelvek. Megnyitása a `Ctrl+E` lenyomásával vagy a főmenü Projekt -> Beállítások... pontjából lehetséges. A párbeszédablak elemei:

- A projekt forrás- és célnyelvének beállítása a legördülő menük segítségével
- Szövegdarabolási beállítások jelölése
- A projekt könyvtárszerkezetének beállítására szolgáló terület

Mindegyik mező szerkeszthető. Vagy gépelje be a nyelvek nevét, vagy válasszon a lenyíló menükből. A nem létező mappák nevét begépelheti, az OmegaT pedig létrehozza őket.

## A nyelv megváltoztatása

Ne feledje, hogy a nyelvek módosítása következtében a használatban lévő fordítási memóriák használhatatlanná válhatnak, mivel a megadott és az új nyelvek eltérőek lesznek.

## A szövegdarabolás megváltoztatása

A szövegdarabolás megváltoztatása csak az OmegaT forrásállomány-kezelését érinti. A már meglévő fordítási memóriák szövegdarabolását nem befolyásolja.

Ha megváltoztatja a szövegdarabolás beállításait, előfordulhat, hogy egyes már lefordított szövegrészeket a program szétvágja vagy egyesíti. Ennek eredményeként az érintett részek "lefordítatlan" állapotba kerülnek, mivel akkor sem fognak egyezni a projekt memóriájában lévő szövegrészekkel, ha a memória tartalmazza a régi, de most már nem egyező fordítást.

Az OmegaT a szövegdarabolást korábban nem használó régi fordítási memóriákat frissíteni tudja, de megfordítva nem, mint ahogy a fordítási memóriát sem tudja módosítani, ha Ön fordítás közben meggondolja magát.

## A könyvtárszerkezet megváltoztatása

Ha a projekt könyvtárszerkezetét meg kívánja változtatni, ne feledje, hogy ezzel a régi mappákban lévő állományok nem kerülnek át az új mappákba. Így előfordulhat, hogy sem Ön, sem az OmegaT nem fogja tudni azonosítani a mappákat, sem azt, hogy éppen melyikük van használatban.

# A projekt beállításainak folyamat közbeni megváltoztatása

Fordítás során módosíthatja a projekt beállításait.

A biztonság érdekében a fordítás megkezdése után azonban tekintsen minden beállítást véglegesnek, hacsak valamilyen komoly hibát nem észlel. A munka eredményének megvédésével kapcsolatosan l. az Adatvesztés elkerülése c. részt.

Jogi tudnivalók