# Vlastnosti projektu

Toto dialógové okno sa používa na modifikáciu priečinkov projektu a jazykov. Môže sa otvoriť stlačením `Ctrl+E` alebo spustením Projekt -> Vlastnosti... z hlavného menu.

Dialógové okno obsahuje:

- Oblasť pre nastavenie zdrojového a cieľového jazyka projektu s rozbaľovacími menu
- Označenie nastavení segmentácie
- Oblasť pre nastavenie priečinkov projektu

Všetky polia sú editovateľné. Môžete buď zadať jazyky ručne alebo použiť rozbaľovacie menu. Môžete napísať názvy priečinkov ktoré ešte neexistujú, a OmegaT ich vytvorí za vás.

### Úprava vlastností projektu uprostred práce

Vždy je možné, ale nie odporúčané, modifikovať vlastnosti projektu počas prekladu. Keď sa preklad už začal, všetky nastavenia by mali byť považované za konečné, dokiaľ si neuvedomíte, že bola urobená veľká chyba.

Špecificky:

- Zmena jazykov môže spôsobiť, že aktuálne používané prekladové pamäte budú nepoužiteľné, keďže nemusia byť zhodné s novými jazykmi.
- Zmena nastavení segmentácie môže spôsobiť rozdelenie alebo zlúčenie niektorých preložených segmentov, čo ich doslova vráti späť do "nepreloženého" stavu, dokonca aj keď je starý a teraz už nezhodný preklad stále v prekladovej pamäti. OmegaT môže previesť na novšiu verziu staré prekladové pamäte, ktoré nepoužívali segmentáciu podľa viet, ale nie naopak, a nie prekladovú pamäť projektu, ak si to rozmyslíte uprostred prekladu.
- Zmena priečinkov projektu nepresunie súbory zo starých priečinkov do nových, takže riskujete, že skončíte v situácii, kde ani vy ani OmegaT nebude vedieť, čo priečinky skutočne znamenajú, a ktoré z nich sa používajú.

Spôsoby ako chrániť vašu prácu nájdete v sekcii Predchádzanie stratám údajov.

Právne poznámky