# Vyhľadávanie

## Obsah

- 1. Okno hľadania
- 2. Umiestnenia hľadania
- 3. Metódy hľadania
  - 3.1. Presné hľadanie
  - 3.2. Hľadanie kľúčových slov
- 4. Hľadanie pomocou zástupných znakov
- 5. Hľadanie pomocou regulárnych výrazov
  - 5.1. Regulárne výrazy používané pri vyhľadávaní
  - 5.2. Krátky prehľad konštrukcií regulárnych výrazov

## Okno hľadania

OmegaT poskytuje silné množstvo vyhľadávacích funkcií.

Otvorte vyhľadávacie okno pomocou `Ctrl+F` a zadajte slovo alebo frázu, ktoré chcete vyhľadať do poľa "Hľadať".

Alebo, Vyberte slovo alebo frázu v editovacom poli (cieľový text aktívneho segmentu) a stlačte `Ctrl+F`. Slovo alebo fráza je v tomto prípade zadané do poľa "Hľadať" automaticky.

Spustenie okna Hľadanie stále vytvorí jeho novú inštanciu. Ak ich zabudnete zatvárať, môžete skončiť s množstvom otvorených okien Hľadanie.

Hľadania sa uskutočňujú v zdrojovej aj v cieľovej sekcii projektu.

## Umiestnenia hľadania

Vyberte umiestnenie pomocou zaškrtávacích polí.

Môžete vybrať množstvo umiestnení pre vaše hľadanie:

- Iba projekt (predvolené nastavenie)
- Projekt ako aj referenčné prekladové pamäte v /tm/ (zaškrtnite Prehľadávať prekladové pamäte)
- Jediný súbor alebo priečinok obsahujúci sadu súborov (zaškrtnite Prehľadávať súbory)

V poslednom prípade, OmegaT bude prehľadávať iba súbory, ktoré môže čítať (Pozri Podporované formáty súborov).

## Metódy hľadania

Vyberte metódu hľadania pomocou prepínacích tlačidiel.

Môžete si vybrať medzi dvoma metódami hľadania:

- Presné hľadanie: Hľadá segmenty obsahujúce raťazec, ktorý ste zadali.
- Hľadanie kľúčových slov: Hľadá segmenty obsahujúce všetky kľúčové slová, ktoré ste zadali, v akomkoľvek poradí.

Pre ktorúkoľvek z týchto metód môžete vybrať nasledujúce tri voľby:

- Rozlišovať veľkosť písmen: Ak je vybrané, hľadanie bude vykonané pre presný reťazec, ktorý ste zadali; ináč budú veľké písmená ignorované.
- Regulárne výrazy: Ak je vybrané, s hľadaným reťazcom sa bude zaobchádzať ako s regulárnym výrazom (v prípade hľadania kľúčového slova sa to bude brať ako viacnásobné výrazy).
- Prehľadávať prekladové pamäte: ak je vybrané, všetky prekladové pamäte sú zahrnuté v hľadaní.

## Presné hľadanie

Presné hľadanie hľadá výraz, tj. ak je zadaných niekoľko slov, budú nájdené iba ak sa nachádzajú v presne rovnakom poradí. Presné hľadania sú podobné hľadanie "presného výrazu" v internetovom vyhľadávači ako Google.

## Hľadanie kľúčových slov

Vyberte "Hľadanie kľúčových slov" a zadajte akékoľvek množstvo samostatných slov, oddelených medzerami a v akomkoľvek poradí, a OmegaT zobrazí zoznam všetkých segmentov v ktorých sa všetky slová vyskytujú. Hľadania kľúčových slov sú podobné ako hľadanie "so všetkými slovami" v internetovom vyhľadávači ako Google (logika AND).

## Hľadanie pomocou zástupných znakov

V presnom vyhľadávaní aj v hľadaní kľúčových slov, môžu byť použité zástupné vyhľadávacie znaky '`*`' a '`?`'. Pre použitie zástupných znakov sa uistite, že nie je vybratá voľba regulárne výrazy, ináč sú tieto znaky interpretované ako špeciálne znaky regulárnych výrazov.

Zástupný znak '`?`' predstavuje akýkoľvek jediný znak, tj. '`b?d`' nájde výskyty '`bad`' a '`bid`'. Zástupný znak '`*`' predstavuje akýkoľvek znak alebo niekoľko znakov, tj. '`b*d`' nájde výskyty '`bad`', '`bid`', '`bold`' a '`band`'.

Ak chcete vyhľadať segmenty obsahujúce tieto znaky, budete potrebovať zapnúť regulárne výrazy, a citovať ich tak, že pred nich pridáte spätné lomítko ('`\`'), tj. '`x\*y`' pre nájdenie výskytov '`x*y`' a '`x\?y`' pre nájdenie výskytov '`x?y`'.

## Hľadanie pomocou regulárnych výrazov

Hľadanie regulárnych výrazov je mocný spôsob pre hľadanie výskytov reťazca. Je podobné ako normálne hľadanie, ale umožňuje oveľa väčšiu flexibilitu. Na webe môžete nájsť tutoriály (napríklad http://www.regular-expressions.info/quickstart.html.)

### Regulárne výrazy pre použitie pri vyhľadávaní

Regulárne výrazy použité pri vyhľadávaní sú tie, ktoré podporuje Java. Ak potrebujete špecifickejšie informácie, prosím prezrite si http://java.sun.com/j2se/1.4.2/docs/api/java/util/regex/Pattern.html.

#### Krátky prehľad konštrukcií regulárnych výrazov

Konštrukcia | Zodpovedajúce výrazy
--- | ---
Označenia
`(?i)` | Umožňuje hľadanie bez ohľadu na veľkosť písmen (predvolene vzor rozlišuje veľkosť písmen).
Znaky
x | Znak x, s výnimkou nasledujúcich...
`\u` hhhh | Znak s hexadecimálnou hodnotou `0x` hhhh
`\t` | Znak tabulátora (`'\u0009'`)
`\n` | Znak nového riadku (konca riadku) (`'\u000A'`)
`\r` | Znak návratu vozíka (`'\u000D'`)
Citácia
`\` | Nič, ale cituje nasledujúci znak. Toto sa vyžaduje ak by ste chceli zadanie metaznakov `!$()*+.<>?[\]^{|}` aby zodpovedali sami sebe.
`\\` | Napríklad, toto je znak spätného lomítka
`\Q` | Nič, ale cituje všetky znaky až po `\E`
`\E` | Nič, ale končí citáciu začatú pomocou `\Q`
Triedy znakov
`[abc]` | `a`, `b`, alebo `c` (jednoduchá trieda)
`[^abc]` | Akýkoľvek znak s výnimkou `a`, `b`, alebo `c` (negácia)
`[a-zA-Z]` | `a` až po `z` alebo `A` až po `Z`, vrátane (rozsah)
Preddefinované triedy znakov
`.` | Akýkoľvek znak (okrem znakov ukončujúcich riadok)
`\d` | Číslica: `[0-9]`
`\D` | Nečíslica: `[^0-9]`
`\s` | Biely znak: `[ \t\n\x0B\f\r]`
`\S` | Nebiely znak: `[^\s]`
`\w` | Znak slova: `[a-zA-Z_0-9]`
`\W` | Nie znak slova: `[^\w]`
Označenie hraníc
`^` | Začiatok riadku
`$` | Koniec riadku
`\b` | Hranica slova
`\B` | Nie hranica slova
Viacnásobné kvantifikátory
Tieto budú predstavovať toľko, koľko len môžu. Napríklad, `a+` bude zodpovedať `aaa` v `aaabbb`
X`?` | X, raz alebo vôbec
X`*` | X, nula alebo viackrát
X`+` | X, raz alebo viackrát
Nedobrovoľné kvantifikátory
Tieto budú predstavovať tak málo, ako len môžu. Napríklad, `a+?` bude zodpovedať prvému `a` v `aaabbb`
X`??` | X, raz alebo vôbec
X`*?` | X, nula alebo viackrát
X`+?` | X, raz alebo viackrát
Logické operátory
XY | X nasledované Y
X`|`Y | Buď X, alebo Y
`(`XY`)` | XY ako jediná skupina

Právne poznámky