# OmegaT na mreži

## Spletišča OmegaT in projekt OmegaT SourceForge

Spletna stran OmegaT nudi povezave do različnih virov informacije o OmegaT, tako da je verjetno najbolje, če začnete tam. Podporo za uporabnike nudi Skupina uporabnikov OmegaT Yahoo. Po arhivih lahko iščete tudi, če niste član skupine. Nove verzije OmegaT lahko naložite z OmegaT SourceForge.net Project, kjer lahko tudi javite sporočila o napakah in zahteve za izboljšave.

Ne pozabite, da dobro poročilo o napaki vedno vsebuje tri stvari:

- korake, ki vodijo do napake,
- kaj ste pričakovali in
- kaj se je v resnici zgodilo.

Več o tem v članku Kako brez težav slediti napakam izpod peresa Joela Spolsky.

Priložite lahko kopije datotek, izreze iz log datoteke, posnetke zaslona, vse, kar mislite, da bo razvijalcem pomagalo napako najti in popraviti. Ne pozabite pa, da so poročila o napakah in zahteve za izboljšave prosto dostopne, zato ne pošiljajte občutljivih informacij. Če želite slediti svojemu sporočilu, se prijavite na spletno mesto SourceForge in sporočilo o napaki vnesite, ko ste prijavljeni, ali pa kliknite povezavo Monitor na vrhu poročila.

## Kako lahko prispevate k OmegaT

Da lahko prispevate k OmegaT, se najprej pridružite skupini uporabnikov (prek mreže ali pa pošljite E-pošto na naslov OmegaT-subscribe@yahoogroups.com). Lahko se pridružite razvojni ekipi - prek mreže ali s pošto na omegat-development-request@lists.sourceforge.net s predmetom "subscribe" -če bi hoteli sodelovati pri razvoju OmegaT.

Če bi bili pripravljeni prevesti uporabniški vmesnik OmegaT, priročnik za uporabnika ali kak drug dokument, preberite najprej vodič Kako lokalizirati in prilagajati OmegaT, in pridružite se skupini prevajalcev OmegaT(prek mreže ali pa pošljite E-pošto na naslov omegat-development-request@lists.sourceforge.net s temo "subscribe")

kjer boste lahko dobili občutek, kako se pri OmegaT svet vrti...

Pravni poduk