# Fordítási memóriák

- Az OmegaT és a TMX-állományok
  - Hely és rendeltetés
  - A TMX biztonsági mentése
  - A TMX és a nyelv
- Hogyan emlékezik az OmegaT a fordításaira
- Más fordítási eszközökkel készült memóriák használata
  - Állományok importálása
  - Importált állományok kezelése
- Az OmegaT-vel készült memóriák felhasználása más fordítási eszközökben
- Fordítási memóriák frissítése

# Az OmegaT és a TMX-állományok

## A TMX-állományok helye és rendeltetése

Az OmegaT a TMX-állományokat 3 különböző helyen használja.

- Az `/omegat/` mappában van a `project_save.tmx` és esetlegesen a TMX-állományokról készült biztonsági mentések.

  A <c1>project_save.tmx</c1>-állomány tartalmazza a projekt kezdete óta rögzített összes szövegrészt.

- A projekt főmappájába 3 TMX-állomány kerül:

  1. `projekt_neve-omegat.tmx`
  2. `projekt_neve-level1.tmx`
  3. `projekt_neve-level2.tmx`
  (a projekt_neve a projektjének a neve).

  Ezek az állományok tartalmazzák a /source/ mappában lévő forrásnyelvi és célnyelvi szövegrészeket (általában a lefordított állományok létrehozásakor elkészült állapotban).

  - A `level1` állományok csak szöveges információkat tartalmaznak.
  - A `level2` állományban helyet kapnak az OmegaT saját címkéi megfelelő TMX-címkék formájában, így ez az állomány a formázási információkkal együtt felhasználható vagy olyan fordítási eszközben, amely támogatja a 2. szintű TMX-memóriák használatát, vagy magában az OmegaT-ben.
  - A `omegat` állomány a formázási információkkal együtt felhasználható egy másik OmegaT projektben.

- A `/tm/` mappa tetszőleges számú TMX-állományt tartalmazhat.

  Az ilyen állományoknak helyesen formált TMX-állományoknak kell lenni, és egyaránt tartalmazhatnak csak szöveges információt (1. szintű TMX), OmegaT szerinti szöveges és formázási információt (omegat TMX), illetve TMX szerinti szöveges és formázási információt (2. szintű TMX).

## A TMX biztonsági mentése

Fordítás közben az OmegaT a folyamat mindenkori eredményét a projekt `/omegat` nevű alkönyvtárában lévő fordítási memóriában tárolja.

Emellett az OmegaT a fordítási memóriáról biztonsági másolatot készít egy `project_save.tmx.YEARMMDDHHNN.bak` nevű állományban, amikor a projektet megnyitja vagy újból betölti. A YEAR az évszám 4 számjegye, az MM a hónap, a DD a nap, a HH és az NN pedig a fordítási memória korábbi mentésének órája és perce.

Ha úgy gondolja, fordítási adatok vesztek el, kövesse az alábbi eljárást:

1. zárja be a projektet
2. nevezze át a `project_save.tmx` állományt valami könnyen megjegyezhetőre (pl. `project_save.tmx.ideiglenes`-re)
3. válassza ki azt a biztonsági mentésű fordítási memóriát, amelyik feltehetőleg tartalmazza a keresett adatokat
4. nevezze át `project_save.tmx`-re
5. nyissa meg a projektet

## A TMX-állományok és a nyelv

A TMX-állományok olyan fordítási egységekből állnak, amelyek különböző nyelveken rögzített egyenértékű szövegrészeket jelentenek. A fordítási egység legalább két fordításiegység-változatból (tuv) épül fel. Ezek bármelyike lehet forrásszöveg vagy célnyelvi szöveg.

A projekt beállításai döntik el, melyik lesz a forrásnyelv, és melyik a célnyelv. Így az OmegaT a forrásnyelvi kódnak megfelelő tuvot veszi alapul forrásszövegként, a célnyelvnek megfelelő tuvot pedig célnyelvi nyelvkódként és szövegrészként kezeli. Az OmegaT ezeket a következő két szabványos jelölés alapján ismeri fel:

- két betű (pl.: JA a japán esetén), vagy
- 2 betűs nyelvkód, melyet 2 betűs országkód (pl. EN-US) követ.

A nyelvek és országok kódjainak részleges felsorolását lásd a Nyelvek alatt.

Ha teljes az egyezés a projekt nyelvkódjai és a TMX nyelvkódjai között, akkor a szövegrészek betöltődnek a memóriába. Ha a kódok csak a nyelv tekintetében egyeznek, de az országot illetően nem, akkor a szövegrészek szintén betöltődnek a memóriába. Ha sem a nyelvkód, sem az országkód nem egyezik, akkor a szövegrészek nem töltődnek be a memóriába.

# Hogyan emlékezik az OmegaT a fordításaira

A `project_save.tmx`-állomány tartalmazza a projekt kezdete óta rögzített összes szövegrészt. Ha bármilyen módosítást hajt végre például a projekt szövegdarabolásán, a `project_save.tmx` rögzíteni fogja az újonnan fordított párokat, de megőrzi az összes korábbi információt is.

Ez esetlegesen a Bizonytalan egyezések ablakban pár nélküli szövegrészek megjelenését idézheti elő. Az ilyen egyezések már nem létező, de még a módosítások végrehajtása előtt rögzített szövegrészekre hivatkoznak. Ha a módosítás tévesen történt, térjen vissza a korábbi beállításhoz, melynek eredményeként a korábban rögzített egyezések ismét megjelennek.

# Más fordítási eszközökkel készült memóriák használata

## Állományok importálása

Az OmegaT (1. és 2. szintű) 1.1-1.4b verziójú TMX importálását támogatja. Ennek köszönhetően az OmegaT képes beolvasni más eszközökkel készített fordítási memóriákat. Ugyanakkor az OmegaT nem teljesen támogatja 2. szintű TMX importálását (melyek a fordítás mellett a formázást is tartalmazzák), ezért a bizonytalan egyezések minősége 2. szintű TMX importálásakor valamivel alacsonyabb lesz.

## Importált állományok kezelése

Az OmegaT igen szigorú eljárások révén kezeli a fordítási memóriákat (a TMX-állományokat). Ha egy állományban bármilyen hibát észlel, azt az OmegaT be sem tölti.

Egyes eszközök bizonyos esetekben hibás TMX-állományokat állítanak elő. Ha ilyet kíván az OmegaT-ben referenciaként használni, a hibákat el kell hárítania, amennyiben az állományt az OmegaT nem fogadja el. A hibaelhárítás egyszerű művelet, az OmegaT pedig kapcsolódó hibaüzenettel ad ehhez útmutatást. Ha elakad, segítséget kérhet a felhasználói csoporttól.

# Az OmegaT-vel készült memóriák felhasználása más fordítási eszközökben

Az OmegaT (mind 1., mind 2. szintű) 1.1-1.4b verziójú TMX-állományokat exportál. A 2. szintű exportálás nem szabványos szint, ugyanakkor elegendő ahhoz, hogy megfelelő egyezéseket állítson elő 2. szintű TMX-et támogató fordítási eszközök számára. Ha csak szöveges információra van szüksége (formázásra viszont nem), használja az OmegaT által előállított 1. szintű állományt.

# Fordítási memóriák frissítése

Az OmegaT korábbi verzióival csak bekezdésekre darabolhatta a forrásszöveget, emellett HTML és Open Document típusú állományok esetén a formázási címkék számozása sem volt következetes. Az OmegaT 1.7.3 az ilyen TMX-állományokat kapásból észleli és frissíti, így jobb lesz a bizonytalan egyezések minősége és jobban támogatja a meglévő fordításokat, tehát ezeket nem szükséges újból előállítania.

Egy projekt TMX-ét csak egyszer frissíti, majd frissített formában rögzíti, a korábbi TMX-állományokat pedig a projekt minden egyes betöltésekor menet közben frissíti. Ne feledje, hogy az OmegaT 1.7.3 változata esetén az állományszűrők módosítása teljesen más daraboláshoz vezethet, ezért egyes esetekben előfordulhat, hogy a fordítást kézzel kell frissítenie.

Jogi tudnivalók