# Geslovniki

- Uporaba
- Oblika zapisa datoteke
- Kako ustvarjati geslovnike
  - S pomočjo urejevalnika besedila
  - S pomočjo programa za preglednice
  - S pomočjo Trados Multiterm
- Pogosti problemi z geslovniki

Geslovniki so datoteke, ki se jih za uporabo v OmegaT sestavlja in ureja ročno.

OmegaT bo izraze v aktivnem segmentu poiskal v geslovnikih, ki so na razpolago, in prevode izrazov prikazal samodejno v prikaznem oknu za geslovnike

# Uporaba

Obstoječi geslovnik lahko začnete uporabljati enostavno tako, da ga prekopirate v podimenik `/glossary` . OmegaT geslovnike v tem podimeniku samodejno prepozna, ko projekt odprete.

Izraze v aktivnem segmentu, ki jih najde v geslovniku oz. geslovnikih, OmegaT samodejno pokaže v podoknu za geslovnike. Pri tem se najde samo natančne zadetke (program ne pozna sklanjatve itd.).

{\cs6\f1\cf6\lang1024 <span lang=SL>}Nove izraze lahko med prevajanjem vnašate ročno (na primer s pomočjo urejevalnika besedila), vendar bodo novi vnosi na voljo šele po vnovičnem odprtju projekta.

# Oblika zapisa datoteke

Geslovniki so datoteke z besedilom v treh s tabulatorjem ločenih stolpcih: v prvem stolpcu je izvirni izraz, v drugem stolpcu pa njegov prevod v ciljnem jeziku. Tretji stolpec je namenjen dodatnim podatkom.{\cs6\f1\cf6\lang1024 </span>}

Geslovnike lahko hranite v privzetem kodiranju sistema (v tem primeru morajo datoteke imeti pripono `.tab`) ali v UTF-8 (v tem primeru morajo datoteke imeti pripono `.utf8`).

# Kako ustvarjati geslovnike

## S pomočjo urejevalnika besedila

S pomočjo urejevalnika besedila ustvarite datoteko in ji dajte smiselno ime ter pripono `.tab`, recimo `EN SL tehnični izrazi.tab`.

Vtipkajte izraz v izvornem jeziku, potem tipko `tab`, in nato prevod za izraz v ciljnem jeziku. Lahko dodate še ponoven znak `tab` in za njim komentar v zvezi z vnosom. Pritisnite na `Enter` za naslednji vnos.

Ko ste vnesli vse pojme, dokument shranite. V kolikor vhodni in izhodni jezik ne uporabljata istega kodiranja za znake, je treba geslovnik shraniti v kodiranju UTF-8. V tem primeru poimenujte datoteko - recimo - `EN SL tehnični izrazi.utf8`.

## S pomočjo programa za preglednice

V kolikor uporabljate Calc ali ExCel, vam bo ta pristop prišel prav, ker lahko - v kolikor ne potrebujte UTF-8 - izraze razvrščate.

Začnite s prazno preglednico. Vnašajte svoje izraze, po eno postavko na vrstico. Izvirni izraz je v prvem stolpcu, njegov prevod v drugem; v tretji stolpec lahko vnesete pripombe.

Ko ste končali z vnašanjem, shranite dokument s pomočjo ukaza Shrani kot

Za vrsto datoteke navedite Besedilo CSV; ločilo za polja na tab in ločilo med besedami mora biti prazno (v Calc zbrišite vsebino tega polja). Za pripono datoteke vnesite `.tab`.

Program vas bo opozoril glede izgube oblikovanja ipd, sporočilo enostavno prezrite z V redu.

Preverite, da ima datoteka pravilno pripono, in sicer `.tab` in ne slučajno `tab.csv` Po potrebi datoteko preimenujte.

Če vsebina datoteke to zahteva, lahko v Calc navedete, da naj jo program shrani v UTF8 obliki. V tem primeru poskrbite, da ima datoteka pripono `.UTF8`

## S pomočjo Trados Multiterm

Geslovnike, ki se jih uporablja v programu Multiterm, je mogoče po besedilnem izvozu brez sprememb uporabiti v slovarjih OmegaT, pod pogojem, da ste jim dali pripono `.tab` in da sta izvorni in ciljni jezik prva dva stolpca v njih

# Pogosti problemi z geslovniki

problem: podokno za geslovnike ne prikazuje ničesar.
  možni razlogi:
  - v podimeniku "glossary" ni najti ustreznih datotek.
  - datoteka z gesli je prazna
  - datoteka nima pravilne pripone (.tab ali .utf8)
  - geslovniki niso shranjeni v ustrezni kodi
  - v aktivnem segmentu ni izrazov, ki bi ustrezali vnosom v geslovnik
  - popravili ste vzrok za enega ali več problemov, ki so omenjeni zgoraj, vendar projekta niste ponovno naložili
problem: podokno za gesla nekaterih znakov ne kaže prav (pri tem pa so isti znaki prikazani na pravilen način v urejevalniku).
  možni razlogi:
  - pripona geslovnika ne ustreza uporabljenemu kodiranju

Pravni poduk